ગાંધીનગર: ગુજરાતમાં આગામી નાણાકીય વર્ષ ૨૦૧૬-૧૭ના પ્રારંભથી એટલે કે તા. ૧ એપ્રિલથી નવી જંત્રી અમલમાં આવશે. રાજ્યના મહેસુલ વિભાગ દ્વારા આ દિશામાં ચક્ર ગતિમાન કરાયા છે. રાજ્યમાં છેલ્લે વર્ષ ૨૦૧૧માં જંત્રીનું મુલ્યાંકન કરાયું હતું તે વખતે જંત્રીના દરમાં ફેરફાર કરાયા હતા. અમદાવાદ કોર્પોરેશનમાં વર્ષ ૨૦૧૪માં પ્રોપર્ટી ટેક્સના દરોમાં જંત્રી આધારિત ફેરફાર થવાથી લોકોએ ઉગ્ર વિરોધ નોંધાવ્યો હતો. આ વિરોધના પગલે સત્તાધિશોને જંત્રી આધારિત પ્રોપર્ટી ટેક્સના બિલમાં રાહત આપવી પડી હતી.